પડવાના વાંકે ઊભા રહેલા, જર્જરિત ખાટલામાંથી ઊભા થવા જતા બજરંગીના મોઢેથી આહ્કારો નીકળી ગયો . વૈદે આપેલો લેપ લગાવવા છતાં ડાબો પગ ગઈ કાલ કરતા વધારે સુજી ગયો હતો. શહેરના કોઈ ડોક્ટર પાસે જવાની વાત તો આ ગરીબ માણસ ને માટે એક અપ્રાપ્ય લક્ઝરી જેવી હતી.બજરંગીના ઝૂપંડપટ્ટીના વાસની સામે કોર રહેતા વૈદે પોતાની ફી ઉધાર રાખીને બજરંગી નો પગ ચેક કરી આપ્યો હતો અને ત્રણ દિવસ માટે લગાડવાનો લેપ પણ આપ્યો હતો.